Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: 
Paragraph Index: 170

(9) a) A Magyar Köztársaság kijelölt légiközlekedési vállalatának a Hongkongi Különleges Közigazgatású Terület és egy a Magyar Köztársaságon kívüli másik állam közötti fuvarozásra felszámított viteldíjait jóvá kell hagyatni a Hongkongi Különleges Közigazgatású Terület légügyi hatóságával, és szükség szerint a másik állam légügyi hatóságával is. A Hongkongi Különleges Közigazgatású Terület kijelölt légiközlekedési vállalatainak a Magyar Köztársaság és egy másik állam közötti fuvarozásra felszámított viteldíjait jóvá kell hagyatni a Magyar Köztársaság légügyi hatóságával, és szükség szerint a másik állam légügyi hatóságával is.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes